**Iordan Chimet** (født 18. november 1924 i Galați, Romania, død 23. mai 2006 i București) var en rumensk dikter, forfatter og oversetter.

Liv og virke
------------

### Bakgrunn

Iordan Chimet kom fra en familie intellektuelle fra middelklassen. Han avsluttet sine studier ved Fakultetet for filologi og filosofi i 1948, og ved Fakultetet for rettsvitenskap, Universitetet i București i 1957.

I slutten av 1950-årene ble han dømt for «aktiviteter mot folket», men slapp å sitte i fengsel.

### Karriere

Chimet var venn av Michael Ende, forfatter av *Den uendelige historie*. Han holdt kontakt med Ende til tross for at de befant seg på hver sin side av jernteppet. Det sies at Elli, fra Iordan Chimets bok som heter *Închide ochii, și vei vedea orașul* («Lukk øynene og du skal se byen») ble brukt av Ende i sin *Uendelig historie*.

I 1976 organiserte han ved Det amerikanske biblioteket i București en forestilling kalt «Go West». Den ble sett av mer enn 1000 personer, noe som må sies å være en rekord, når man tenker på at dette skjedde mens de fleste rumenerne var redde til og med å bli sett av sikkerhetspolitiet Securitate i nærheten av biblioteket. 

I 1986 ble han utvalgt som en av jurymedlemenne av Neustadt International Prize for Literature University of Oklahoma, USA, men fikk ikke utreisevisum av de rumenske myndighetene.

Etter revolusjonen i 1989 anså Iordan Chimet det som sin oppgave å lære rumenerne hva demokrati er. Han initierte ved Dacia-forlaget en bokserie kalt *Ieșirea din labirint* («Å forlate labyrinten»), der han publiserte en ordbok i fire volumer angående rumensk identitet, *Dreptul la memorie* (1992–1993) («Retten til hukommelse»), en antologi kalt *Momentul adevărului* (1996) («Sannhetens øyeblikk»). I 2004 publiserte han essaysamlingen *Cele două Europe, cele două Românii* («De to Europaene, de to Romaniaene»).

Chimet underviste etter revolusjonen i 1989 reklame og tekstforfatting på et privat universitet i București.

Æresbevisninger
---------------

En gate i hans hjemby er oppkalt etter ham.

Hans bøker fikk premier ved internasjonale bokfestivaler, for eksempel i Los Angeles, Praha og Jerusalem.

Bøker (utvalg)
--------------

### Barnelitteratur

* *Lamento pentru peștișorul Baltazar*, 1968
* *Cîte-o gîză, cîte-o floare, cîte-un fluture mai mare*, 1970
* *Eroi, fantome, șoricei*, 1970
* *Închide ochii și vei vedea Orașul*, 1970, ny utgave, 1979

### Essay

* *Western. Filmele Vestului îndepărtat*, 1966,
* *Comedia burlescă*, 1967
* *Baladă pentru vechiul drum*, 1976
* *Grafica americană. Un portret al Americii*, 1976
* *America latină. Sugestii pentru o galerie sentimentală*, 1984

### Antologier

* *Cele 12 luni ale visului. O antologie a inocenței*, 1972
* *Dreptul la memorie*. Dacia forlag, Cluj, 1992

### Memoarer

* *Cartea prietenilor mei*, Universal Dalsi Publ. House, 2005

Referanser
----------

1. 1 2   Det tyske nasjonalbibliotekets katalog, GND-ID 1076342345, besøkt 30. mai 2020[Hentet fra Wikidata]
2. ↑  Monica Ghet (juni 2006). «Ultimul Don Quijote» (PDF). Tribuna. Besøkt 10. september 2017.
3. ↑  «40 de zile fără Iordan Chimet». *Dilema veche* **(rumensk)**. Besøkt 22. mars 2020.
4. ↑  Bogdaniulie 11; Am, 2016 La 8:39. «Elogiul lumilor alternative». *Observator Cultural* **(rumensk)**. Besøkt 22. mars 2020.
5. 1 2 3  Predescu, D. C. «Gălăţeni care au uimit lumea - Iordan Chimet - Viaţa Liberă Galaţi». *www.viata-libera.ro* **(rumensk)**. Besøkt 22. mars 2020.
6. ↑  «Au trecut zece ani». *Observator Cultural* **(rumensk)**. Besøkt 22. mars 2020.
7. ↑  «40 de zile fără Iordan Chimet». *Dilema veche* **(rumensk)**. Besøkt 22. mars 2020.

Eksterne lenker
---------------

* Tekster (på rumensk)
* In memoriam Iordan Chimet (1924 – 2006) (på rumensk)

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC **·** NKC
 |